CELEX: 32008R1345
Language: hr
Date: 2008-12-23 00:00:00
Title: Uredba Komisije (EZ) br. 1345/2008 od 23. prosinca 2008. o izmjeni Uredbe Vijeća (EEZ) br. 2136/89 o utvrđivanju zajedničkih tržišnih standarda za konzervirane srdele i trgovačkih opisa za konzervirane srdele i proizvode tipa srdele

04/Sv. 003
            
            
               HR
            
            
               Službeni list Europske unije
            
            
               249
            
         32008R1345
   
               L 348/76
            
            
               SLUŽBENI LIST EUROPSKE UNIJE
            
            
               23.12.2008.
            
         
      UREDBA KOMISIJE (EZ) br. 1345/2008
   od 23. prosinca 2008.
   o izmjeni Uredbe Vijeća (EEZ) br. 2136/89 o utvrđivanju zajedničkih tržišnih standarda za konzervirane srdele i trgovačkih opisa za konzervirane srdele i proizvode tipa srdele
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 104/2000 od 17. prosinca 1999. o zajedničkom uređenju tržišta proizvodima ribarstva i akvakulture (1), a posebno njezin članak 2. stavak 3.,
   budući da:
   
               (1)
            
            
               Uredba (EZ) br. 104/2000 predviđa mogućnost donošenja zajedničkih tržišnih standarda za proizvode ribarstva u Zajednici, posebno kako bi se olakšala trgovina koja se temelji na poštenom tržišnom natjecanju. Ti standardi mogu posebno obuhvaćati označivanje.
            
         
               (2)
            
            
               Uredbom Vijeća (EEZ) br. 2136/89 (2) utvrđuju se zajednički tržišni standardi u Zajednici za konzervirane srdele i trgovački opisi za konzervirane srdele i proizvode tipa srdele.
            
         
               (3)
            
            
               Sve raznovrsnija ponuda konzerviranih proizvoda koji se u Zajednici stavljaju na tržište i prezentiraju na isti način kao konzervirane srdele dovodi do potrebe da se potrošačima pruži dovoljno informacija o identitetu i glavnim značajkama proizvoda. Potrebno je stoga izmijeniti sadašnja pravila o trgovačkim opisima konzerviranih proizvoda koji se u Zajednici prodaju i prezentiraju na isti način kao konzervirane srdele.
            
         
               (4)
            
            
               U tu je svrhu potrebno uzeti u obzir standard Codex STAN94 Codexa Alimentariusa koji je revidiran 2007., kao i specifične uvjete koji prevladavaju na tržištu Zajednice.
            
         
               (5)
            
            
               U interesu transparentnosti tržišta, poštenog tržišnog natjecanja i raznolikosti izbora, potrebno je vrstama odobrenima za pripravu konzerviranih proizvoda tipa srdele dodati vrstu Strangomera bentincki.
            
         
               (6)
            
            
               Kako bi se poboljšala identifikacija svakog proizvoda tipa srdele, kao pobliže oznake treba koristiti znanstveno ime vrste i zemljopisno područje gdje vrsta ulovljena.
            
         
               (7)
            
            
               Zahtjeve propisane ovom Uredbom treba primjenjivati ne dovodeći u pitanje Direktivu 2000/13/EZ Europskog parlamenta i Vijeća od 20. ožujka 2000. o usklađivanju zakonodavstava država članica o označivanju, predstavljanju i oglašavanju hrane (3).
            
         
               (8)
            
            
               Potrebno je stoga sukladno tome izmijeniti Uredbu (EEZ) br. 2136/89.
            
         
               (9)
            
            
               Kako bi se omogućilo gospodarskim subjektima da se prilagode novim zahtjevima, potrebno je predvidjeti prijelazno razdoblje za stavljanje na tržište proizvoda koji ispunjavaju zahtjeve sadašnje verzije Uredbe (EEZ) br. 2136/89.
            
         
               (10)
            
            
               Upravljački odbor za proizvode ribarstva nije dao mišljenje u roku koji je odredio njegov predsjednik,
            
         DONIJELA JE OVU UREDBU:
   Članak 1.
   Uredba (EEZ) br. 2136/89 mijenja se kako slijedi:
   
               1.
            
            
               U stavku 2. članka 1.a dodaje se sljedeća točka:
               
                           „(k)
                        
                        
                           
                              Strangomera bentincki”.
                        
                     
         
               2.
            
            
               Članak 7.a zamjenjuje se sljedećim:
               „Članak 7.a
               1.   Ne dovodeći u pitanje Direktivu 2000/13/EZ, konzervirani proizvodi tipa srdele mogu se prodavati u Zajednici pod trgovačkim opisom koji se sastoji od riječi „srdele” zajedno sa znanstvenim nazivom vrste i nazivom zemljopisnog područja u kojem je vrsta ulovljena.
               2.   Ako je trgovački opis iz stavka 1. naveden na pakiranju konzerviranog proizvoda tipa srdele, on treba biti prikazan na jasan i istaknut način.
               3.   Znanstveni naziv treba u svim slučajevima sadržavati latinski naziv roda i vrste.
               4.   Zemljopisno se područje navodi jednim od naziva iz prvog stupca Priloga, uzimajući u obzir odgovarajuću identifikaciju područja iz drugog stupca Priloga.
               5.   Pod jednim trgovačkim opisom prodaje se samo jedna vrsta.”
            
         Članak 2.
   Ova Uredba stupa na snagu sedmog dana od dana objave u Službenom listu Europske unije.
   Međutim, proizvodi koji su bili u skladu s Uredbom (EEZ) br. 2136/89 prije njezine izmjene ovom Uredbom mogu se stavljati na tržište do 1. studenoga 2010.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. prosinca 2008.
      
         
            Za Komisiju
         
         Joe BORG
         
         
            Član Komisije
         
      
   
   
      (1)  SL L 17, 21.1.2000., str. 22.
   
      (2)  SL L 212, 22.7.1989., str. 79.
   
      (3)  SL L 109, 6.5.2000., str. 29.
   PRILOG
   
      Nazivi i identifikacije zemljopisnih područja
   
   
               Naziv zemljopisnog područja iz članka 7.a stavka 1.
            
            
               Identifikacija područja (1)
               
            
         
               Sjeverozapadni Atlantik
            
            
               Područje FAO 21
            
         
               Sjeveroistočni Atlantik (2)
               
            
            
               Područje FAO 27
            
         
               Baltičko more
            
            
               Područje FAO 27.IIId
            
         
               Zapadni srednji Atlantik
            
            
               Područje FAO 31
            
         
               Istočni srednji Atlantik
            
            
               Područje FAO 34
            
         
               Jugozapadni Atlantik
            
            
               Područje FAO 41
            
         
               Jugoistočni Atlantik
            
            
               Područje FAO 47
            
         
               Sredozemno more
            
            
               Područja FAO 37.1, 37.2 i 37.3
            
         
               Crno more
            
            
               Područje FAO 37,4
            
         
               Indijski ocean
            
            
               Područja FAO 51 i 57
            
         
               Tihi ocean
            
            
               Područja FAO 61, 67, 71, 77, 81, 87
            
         
               Antarktik
            
            
               Područja FAO 48, 58 i 88
            
         
               Arktičko more
            
            
               Područje FAO 18
            
         
      (1)  Godišnjak FAO. Statistički podaci o ribolovu. Ulovi. Svezak 86/1. 2000.
   
      (2)  Isključujući Baltičko more.